
Előterjesztés Zalakaros Város Önkormányzat Képviselőtestülete 2022. december 15-i ülésére

Tárgy: A települési támogatásokról és a személyes gondoskodást nyújtó ellátásokról 
              szóló 7/2021. (VI.7.) önkormányzati rendelet módosítása
Előterjesztést készítette: Torma László aljegyző
Tisztelt Képviselőtestület!

A települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendeletet (továbbiakban: Rendelet) három ponton javasolja az előterjesztés módosítani.

I.

A képviselőtestület 2022. november 23-i ülésén hozott határozatában felkérte a polgármestert és a jegyzőt, hogy készüljön javaslat a rászorulók részére a megnövekedett energiaárak miatti támogatási rendszerre, elsődlegesen olyan rászorulók számára, akiknek az ingatlana nem fával fűthető.
Az egyes egyetemes szolgáltatási árszabások meghatározásáról szóló 259/2022. (VII. 21.) Korm. rendelet értelmében 2022. augusztus 1. napjától a lakossági villamosenergia és földgáz értékesítési árak jelentősen megemelkedtek azon fogyasztók részére, akik a lakossági átlagfogyasztás felett fogyasztanak.

Az előterjesztés új támogatásként javasolja bevezetni a rendkívüli rezsitámogatást, mely adott jövedelemhatártól függően annak adható, aki fogyasztóként piaci áron jogosult igénybe venni a közüzemi szolgáltatásokat. A támogatás határozott időre, január 1. napjától március 31. napjáig terjedően adható, tehát 3 hónapra, havi 10.000.- Ft összegben.
II.

A Rendelet tartalmazza a szociális étkeztetésre való jogosultság helyi feltételeit, illetve a 11. melléklet tartalmazza az étkeztetés intézményi térítési díját. 
Az előterjesztés az intézményi térítési díj emelésre tesz javaslatot (bruttó 606 Ft-ról 794 Ft-ra történő emelés, valamint a szállítási költség 110,- Ft-ról 120 Ft-ra történő emelése szállítás/alkalom)     
III.

A szociális igazgatásról és szociális ellátásokról szóló 1993. évi III. törvény 92. § (1) bekezdése értelmében a személyes gondoskodást nyújtó ellátásokról, azok igénybevételéről, valamint a fizetendő térítési díjakról

a)  a fenntartó önkormányzat,

b) ha a fenntartó önkormányzati társulás, akkor a társulási megállapodásban megjelölt székhely szerinti vagy az erre kijelölt települési önkormányzat a társulási megállapodásban meghatározottak szerint

rendeletet alkot.

A személyes gondoskodást nyújtó ellátások közül a házi segítségnyújtást Zalakaros Kistérség Többcélú Társulása biztosítja intézménye a Szociális Alapellátó Szolgálaton keresztül. A társulás székhelye Zalakaros, így az idézett törvényi hivatkozásnak megfelelően a szükséges szabályok Zalakaros Város Önkormányzatának az előterjesztés tárgyát képező Rendeletben vannak lefektetve.
Zalakaros Kistérség Többcélú Társulás Társulási Tanácsa 2022. november 21-i ülésén döntött arról, hogy a Szociális Alapellátó Szolgálat feladat ellátási területét bővíti Kacorlak településsel. Ennek megfelelően a Rendelet 2. § (3) bekezdése szerinti felsorolás kiegészül Kacorlak településsel. 

Mindezek figyelembevételével kérjük a Tisztelt Képviselőtestületet az alábbi rendelet-tervezet elfogadására:
Rendeleti javaslat:

Zalakaros Város Önkormányzata Képviselő-testülete megalkotja a …../2022 (……) önkormányzati rendeletét a települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet módosításáról.
Zalakaros, 2022. december 5.
                                                                                                      Novák Ferenc





        polgármester
Zalakaros Város Önkormányzata Képviselőtestületének  …./2022 (….) önkormányzati rendelete

a települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet módosításáról
Zalakaros Város Önkormányzata Képviselőtestülete a szociális igazgatásról és a szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 32. § (1) bekezdés b) pontjában, 32. § (3) bekezdésében, 58/B. § (2) bekezdésében, 62. § (2) bekezdésében, 92. § (1) bekezdés b) pontjában, 92. § (2) bekezdésében, 132. §. (4) bekezdésében kapott felhatalmazás alapján, Magyarország Alaptörvénye 32. cikkének (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 8a. pontjában meghatározott feladatkörében eljárva a települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendeletét az alábbiak szerint módosítja:

1. §

A települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet 2. § (3) bekezdése helyébe a következő rendelkezés lép:
„(3) A rendelet hatálya a jelen rendelet 20. §-ban szabályozott ellátás tekintetében kiterjed a Zalakaros Kistérség Többcélú Társulása (a továbbiakban: társulás) által fenntartott Szociális Alapellátó Szolgálat által biztosított házi segítségnyújtás szolgáltatására, Garabonc, Orosztony, Zalaújlak, Gelse, Gelsesziget, Kerecseny, Kilimán, Nagyrada, Zalakaros, Zalamerenye, Pat, Csapi, Zalaszabar, Balatonmagyaród, Kisrécse, Zalasárszeg, Galambok, Sand, Zalakomár, Kacorlak településeken élő az Szoc.tv. 3. §-ban meghatározott személyekre.”
2.§

A települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet 6. § (3) bekezdése a következő d) ponttal egészül ki:
[A képviselő-testület az Szoc.tv. 45. § (3) és (4) bekezdései alapján az alábbi rendkívüli települési támogatást nyújtja:]
„d) rendkívüli rezsitámogatás”

3.§

A települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet a következő 14/A. alcímmel egészül ki:
„14/A. Rendkívüli rezsitámogatás
18/A. §

(1) Rendkívüli rezsitámogatás állapítható meg annak a fogyasztónak, kérelmezőnek, akinek családjában az egy főre jutó havi jövedelem az öregségi nyugdíj mindenkori legkisebb összegének 400 %-át, egyedül élő vagy egyedülálló esetén 500 %-át nem haladja meg, és nincs vagyona.

(2) Az (1) bekezdés szerinti kérelmező a szolgáltatóval szerződésben álló fogyasztó, akinek a nevére a közüzemi számla kiállításra került.
(3) A támogatás megállapításának feltétele, hogy a fogyasztó a támogatás igénylésekor igazolja, hogy a kérelem benyújtását megelőző 1 hónapban kiállított közüzemi (villamosenergia, földgáz) számla alapján versenypiaci költségeket tükröző áron jogosult igénybe venni a szolgáltatást.
(4) A támogatás összege háztartásonként 10.000.-/hó.

(5) A támogatási összeg a kérelembenyújtás hónapjának 1. napjától állapítható meg 2023. március 31. napjáig.
(6) A támogatás megállapítása esetén az összeg egy összegben kerül átutalásra vagy postai úton kifizetésre.

(7) A kérelem elutasításának van helye, ha a (3) bekezdésben megjelölt feltételek igazolása nem valósult meg.”

4. §

(1) A települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet 11. melléklete helyébe az 1. melléklet lép.

(2) A települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet a 2. melléklet szerinti 14. melléklettel egészül ki.
5. §

Ez a rendelet 2023. január 1-jén lép hatályba. 

Novák Ferenc
Dr. Szentgyörgyvölgyi Eszter

polgármester
jegyző
Záradék: 

Kihirdetve: 2022….


Dr. Szentgyörgyvölgyi Eszter

                                                                                                           jegyző
1. melléklet
11. melléklet

SZOCIÁLIS ÉTKEZTETÉS
Az intézményi térítési díj 794,- Ft/adag + szállítás 120,- Ft szállítás/alkalom

A díjak az Áfát tartalmazzák.

A személyi térítési díj a szolgáltatást igénybe vevő személy rendszeres havi jövedelme alapján kerül kiszámításra azzal, hogy az Sztv. 116. § (3) bekezdés alapján a személyi térítési díj nem haladhatja meg a jövedelemigazolásban igazolt jövedelem 30 %-át.

2. melléklet

14. melléklet

Zalakarosi Közös Önkormányzati Hivatal

8749 Zalakaros, Gyógyfürdő tér 1. Tel: 93/340-100

K é r e l e m  

Rendkívüli települési támogatás megállapítására

(rendkívüli rezsitámogatás) 

I.   SZEMÉLYI ADATOK

	Megnevezés
	Kérelmező
	házastárs (élettárs)

	Neve (születési név is)
	
	

	Anyja neve
	
	

	Születési hely, év, hó, nap
	
	

	Családi állapota
	
	

	Lakóhelye
	
	

	Tartózkodási helye
	
	

	Hajléktalan személy esetén a folyósítás helye
	
	

	TAJ száma
	
	

	Telefonszáma (nem kötelező megadni)
	
	

	Bankszámlaszám                                       (ha a folyósítást bankszámlára kéri)
	
	

	Folyószámla-vezető pénzintézet 
	
	


   II.   A KÉRELMEZŐVEL KÖZÖS HÁZTARTÁSBAN ÉLŐ SZEMÉLYEK ADATAI

	Név
	Születési év, hó, nap
	Családi kapcsolat
	Foglalkozás

	1.
	
	
	
	

	2.
	
	
	
	

	3.
	
	
	
	

	4.
	
	
	
	


III.   A JOGOSULTSÁG FELTÉTELEIRE VONATKOZÓ ADATOK

A kérelmező, valamint a vele egy háztartásban élő közeli hozzátartozók havi jövedelme forintban:

	A jövedelem típusa
	 Kérelmező
	 Házastársa 
(élettársa)
	 Közeli hozzátartozók

	 1. Munkaviszonyból és más foglalkoztatási jogviszonyból származó 
ebből: közfoglalkoztatásból származó
	 
	 
	 
	 
	 
	 

	 2. Társas és egyéni vállalkozásból, őstermelői, illetve szellemi és más önálló tevékenységből származó
	 
	 
	 
	 
	 
	 

	 3. Alkalmi munkavégzésből származó
	 
	 
	 
	 
	 
	 

	 4. Táppénz, gyermekgondozási támogatások
	 
	 
	 
	 
	 
	 

	 5. Nyugellátás és egyéb nyugdíjszerű rendszeres szociális ellátások
	 
	 
	 
	 
	 
	 

	 6. Önkormányzat és munkaügyi szervek által folyósított ellátások
	 
	 
	 
	 
	 
	 

	 7. Egyéb jövedelem
	 
	 
	 
	 
	 
	 

	 8. Összes jövedelem
	 
	 
	 
	 
	 
	 


Egy főre jutó havi családi nettó jövedelem: ..................................... Ft/hó.

Csatolandó melléklet: Az egyetemes szolgáltató kérelmező, vagy családtagja nevére kiállított és a kérelemben megjelölt fogyasztási helyre vonatkozó hivatalos dokumentumát a földgáz/villamosenergia versenypiaci költségeket tükröző áron történő vételezésének tényéről, valamint a földgáz/villamosenergia versenypiaci költségeket tükröző áron történő igénybevételének összegéről, valamint a befizetés tényét igazoló hivatalos dokumentumot.
Alulírott kérem, hogy a fentiekben közölt adatok és a becsatolt igazolások, nyilatkozatok alapján a rendkívüli települési támogatásra (rendkívüli rezsitámogatás) való jogosultságomat szíveskedjenek megállapítani. 

Büntetőjogi felelősségem tudatában k i j e l e n t e m, hogy a kérelemben közölt adatok a valóságnak megfelelnek.  

H o z z á j á r u l o k  a kérelemben közölt adatoknak a szociális igazgatási eljárásban történő felhasználásához és kezeléséhez. 

____________________, 20_____év _______________hó ______nap

__________________________

kérelmező aláírása
1. számú melléklet a 63/2006. (III. 27.) Korm. rendelethez

Vagyonnyilatkozat
I. A kérelmező személyes adatai
Neve:     ___________________________________________________________________________
Születési neve:     ___________________________________________________________________
Anyja neve:     ______________________________________________________________________
Születési hely, év, hó, nap:     __________________________________________________________
Lakóhely:     _______________________________________________________________________
Tartózkodási hely:     ________________________________________________________________
Társadalombiztosítási Azonosító Jele:     _________________________________________________
II. A kérelmező és a vele együttélő közeli hozzátartozójának, lakásfenntartási támogatás esetén a háztartás valamennyi tagjának vagyona
A. Ingatlanok
1. Lakástulajdon és lakótelek-tulajdon (vagy állandó, illetve tartós használat): címe: ................. város/község ................... út/utca .................... hsz. alapterülete: ........... m2, tulajdoni hányad: ..........................., a szerzés ideje: ................ év

Becsült forgalmi érték:* .......................................... Ft

Haszonélvezeti joggal terhelt: igen nem (a megfelelő aláhúzandó)

2. Üdülőtulajdon és üdülőtelek-tulajdon (vagy állandó, illetve tartós használat): címe: ....................... város/község .................................. út/utca .................... hsz. alapterülete: ........... m2, tulajdoni hányad: ...................., a szerzés ideje: ................ év

Becsült forgalmi érték:* .............................................. Ft

3. Egyéb, nem lakás céljára szolgáló épület-(épületrész-)tulajdon (vagy állandó használat): megnevezése (zártkerti építmény, műhely, üzlet, műterem, rendelő, garázs stb.): ............................ címe: ...................................... város/község ........................... út/utca .................... hsz. alapterülete: ........... m2, tulajdoni hányad: ................., a szerzés ideje: ................ év

Becsült forgalmi érték:* .............................................. Ft

4. Termőföldtulajdon (vagy állandó használat): megnevezése: .......................... címe: ........................................ város/község .............................. út/utca .................... hsz. alapterülete: ........... m2, tulajdoni hányad: ...................., a szerzés ideje: ................ év

Becsült forgalmi érték:* .............................................. Ft

II. Egyéb vagyontárgyak
Gépjármű:

a) személygépkocsi: ......................................... típus .................. rendszám

szerzés ideje, valamint a gyártás éve: .............................................................

Becsült forgalmi érték:** ...................................... Ft

b) tehergépjármű, autóbusz, motorkerékpár, vízi- vagy egyéb jármű: ................................ típus ..................... rendszám

szerzés ideje, valamint a gyártás éve: .................................................................

Becsült forgalmi érték:** ............................................ Ft

Kijelentem, hogy a fenti adatok a valóságnak megfelelnek. Hozzájárulok a nyilatkozatban szereplő adatoknak a szociális igazgatási eljárásban történő felhasználásához, kezeléséhez.

Kelt: .......... év .............................. hó ............ nap

........................................

aláírás

Megjegyzés:
Ha a kérelmező vagy családtagja bármely vagyontárgyból egynél többel rendelkezik, akkor a vagyonnyilatkozat megfelelő pontját a vagyontárgyak számával egyezően kell kitölteni. Amennyiben a vagyonnyilatkozatban feltüntetett vagyon nem a Magyarország területén van, a forgalmi értéket a vagyon helye szerinti állam hivatalos pénznemében is fel kell tüntetni.

__________

* Becsült forgalmi értékként az ingatlannak a településen szokásos forgalmi értékét kell feltüntetni.

** Becsült forgalmi értékként a jármű kora és állapota szerinti értékét kell feltüntetni.
Előzetes hatásvizsgálat

a települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet módosításához
A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: 

I. Rendkívüli rezsitámogatás

Az előterjesztés azon családok támogatására tesz javaslatot, akiknek a megnövekedett energiaköltségek kifizetése jelentős, akár létfenntartásukat is veszélyeztető anyagi terhet jelent. A javaslat elfogadása esetén az előterjesztés javasolja, a 2023. évi költségvetésben a települési támogatásokra 1.000.000 Ft-tal több kiadási előirányzat legyen tervezve.

II. Étkeztetés térítési díja
Jelen önkormányzat rendelet módosításának társadalmi- gazdasági hatása abban mérhető, hogy a várható nyersanyag-és rezsiköltség áthárítása az érintettek számára többletfizetési kötelezettséget jelent. A gazdasági hatása abban mérhető, hogy az önkormányzat számára többletbevételt jelent, illetve az önkormányzati kiadások növekedését kompenzálhatja, így az önkormányzat terheit nem növeli. 
III. Kacorlak csatlakozása a házi segítségnyújtás feladatellátáshoz

Kacorlak csatlakozási kérelmét a házi segítségnyújtás feladatellátáshoz támogatta Zalakaros Kistérség Többcélú Társulás Társulási Tanácsa, jelenleg pénzügyi vonzata a csatlakozásnak nincs, mivel a településen nincs jelzett ellátásra szoruló.
Környezeti, egészségi körülmények: 
A rendeletben foglaltak végrehajtásának közvetlen egészségügyi, környezetre gyakorolt hatása nem jelentkezik. 

Adminisztratív terheket befolyásoló hatása: 

A rendelet módosítása az adminisztratív terhek tekintetében- a rendkívüli rezsitámogatás kivételével- nem jelent változást. Az új támogatási forma várhatóan többlet adminisztrációs terhet eredményez az ügyintézésben.
Egyéb hatása: Nincs.

A rendelet megalkotásának szükségessége: 

I. Rendkívüli rezsitámogatás

Segítséget nyújt azon kérelmezőknek, akik a megnövekedett rezsiköltségek miatt nehezebb helyzetbe kerültek.
II. Étkeztetés térítési díja
Az Áht. Tv. 10§. (3) bekezdése értelmében fizetési kötelezettséget előírni, a fizetésre kötelezettek körét, a fizetési kötelezettség mértékét, kedvezmények, mentességek körét és mértékét, továbbá előlegfizetési kötelezettséget megállapítani – a díj, a bírság kivételével – csak törvényben, illetve törvény felhatalmazása alapján önkormányzati rendeletben lehet.

A fentiekben indokolt gazdasági hatások miatt szükséges a 2023. évi térítési díjak megállapítása. A veszélyhelyzettel összefüggő átmeneti szabályokról szóló 2021. évi XCIX. törvény 147. §-a rendelkezik arról, hogy az önkormányzat által megállapított díjak emelésének legkorábbi időpontja 2022. július 1.
III. Kacorlak csatlakozása a házi segítségnyújtás feladatellátáshoz

A szociális igazgatásról és szociális ellátásokról szóló 1993. évi III. törvény 92. § (1) bekezdése értelmében a személyes gondoskodást nyújtó ellátásokról, azok igénybevételéről, valamint a fizetendő térítési díjakról

a)  a fenntartó önkormányzat,

b) ha a fenntartó önkormányzati társulás, akkor a társulási megállapodásban megjelölt székhely szerinti vagy az erre kijelölt települési önkormányzat a társulási megállapodásban meghatározottak szerint

rendeletet alkot.

A személyes gondoskodást nyújtó ellátások közül a házi segítségnyújtást Zalakaros Kistérség Többcélú Társulása biztosítja intézménye a Szociális Alapellátó Szolgálaton keresztül. A társulás székhelye Zalakaros, így az idézett törvényi hivatkozásnak megfelelően a szükséges szabályok Zalakaros Város Önkormányzatának az előterjesztés tárgyát képező Rendeletben vannak lefektetve.
A rendelet megalkotása elmaradása esetén várható következmények: 

I. Rendkívüli rezsitámogatás

Maradna a jelenlegi szabályozás, de nem kerülne végrehajtásra a képviselőtestületi határozat.

II. Étkeztetés térítési díja
Amennyiben az önkormányzat nem hárítja át egyes gazdasági tényezők növekedésének hatását az érintettekre a települési források csökkennek, melyek az egész lakosság számára hátrányos hatást eredményezhetnek. 
III. Kacorlak csatlakozása a házi segítségnyújtás feladatellátáshoz

A magasabb szintű jogszabályoknak nem megfelelő lenne a helyi szabályozás.
A rendelet alkalmazásához szükséges feltételek:

A rendelet-tervezet összeállításának tárgyi, személyi, szervezeti feltételei Zalakarosi KÖH-nél rendelkezésre állnak. 

Zalakaros, 2022. december 5.







Dr. Szentgyörgyvölgyi Eszter








        jegyző 

Indokolás a települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendelet módosításához
Általános indokolás
A települési támogatásokról és a személyes gondoskodást nyújtó ellátásokról szóló 7/2021. (VI.7.) önkormányzati rendeletet (továbbiakban: Rendelet) három ponton javasolja az előterjesztés módosítani.

I.

A képviselőtestület 2022. november 23-i ülésén hozott határozatában felkérte a polgármestert és a jegyzőt, hogy készüljön javaslat a rászorulók részére a megnövekedett energiaárak miatti támogatási rendszerre, elsődlegesen olyan rászorulók számára, akiknek az ingatlana nem fával fűthető.
Az egyes egyetemes szolgáltatási árszabások meghatározásáról szóló 259/2022. (VII. 21.) Korm. rendelet értelmében 2022. augusztus 1. napjától a lakossági villamosenergia és földgáz értékesítési árak jelentősen megemelkedtek azon fogyasztók részére, akik a lakossági átlagfogyasztás felett fogyasztanak.

Az előterjesztés új támogatásként javasolja bevezetni a rendkívüli rezsitámogatás, mely adott jövedelemhatártól függően annak adható, aki fogyasztóként a piaci áron jogosult igénybe venni a közüzemi szolgáltatásokat. A támogatás határozott időre, január 1. napjától március 31. napjáig terjedően adható, tehát 3 hónapra, havi 10.000.- Ft összegben.
II.

A Rendelet tartalmazza a szociális étkeztetésre való jogosultság helyi feltételeit, illetve a 11. melléklet tartalmazza az étkeztetés intézményi térítési díját. 
Az előterjesztés az intézményi térítési díj emelésre tesz javaslatot (bruttó 606 Ft-ról 794 Ft-ra történő emelés, valamint a szállítási költség 110,- Ft-ról 120 Ft-ra történő emelése szállítás/alkalom)

III.

A szociális igazgatásról és szociális ellátásokról szóló 1993. évi III. törvény 92. § (1) bekezdése értelmében a személyes gondoskodást nyújtó ellátásokról, azok igénybevételéről, valamint a fizetendő térítési díjakról

a)  a fenntartó önkormányzat,

b) ha a fenntartó önkormányzati társulás, akkor a társulási megállapodásban megjelölt székhely szerinti vagy az erre kijelölt települési önkormányzat a társulási megállapodásban meghatározottak szerint

rendeletet alkot.

A személyes gondoskodást nyújtó ellátások közül a házi segítségnyújtást Zalakaros Kistérség Többcélú Társulása biztosítja intézménye a Szociális Alapellátó Szolgálaton keresztül. A társulás székhelye Zalakaros, így az idézett törvényi hivatkozásnak megfelelően a szükséges szabályok Zalakaros Város Önkormányzatának az előterjesztés tárgyát képező Rendeletben vannak lefektetve.
Zalakaros Kistérség Többcélú Társulás Társulási Tanácsa 2022. november 21-i ülésén döntött arról, hogy a Szociális Alapellátó Szolgálat feladat ellátási területét bővíti Kacorlak településsel. Ennek megfelelően a Rendelet 2. § (3) bekezdése szerinti felsorolás kiegészül Kacorlak településsel. 

Részletes indokolás
1.§-hoz

A Rendelet 2.§ (3) bekezdése sorolja fel azokat a településeket, melyekre a Zalakaros Kistérség Többcélú Társulás által fenntartott Szociális Alapellátó Szolgálat által biztosított házi segítségnyújtás szolgáltatás kiterjed. Ez a felsorolás egészül ki Kacorlak településsel.
2.§-hoz

A Rendelet 6.§ (3) bekezdése tartalmazza a képviselőtestület által biztosított rendkívüli települési támogatási formákat, ez egészül ki a javaslat szerint a rendkívüli rezsitámogatással.

3.§-hoz

A rendkívüli rezsitámogatás szabályait rögzíti.

4.§-hoz

A szociális étkeztetés intézményi térítési díjára tesz javaslatot 2023. január 1-jétől. Illetve a rendkívüli rezsitámogatás kérelemnyomtatványát határozza meg.
5.§-hoz

Hatályba léptető rendelkezést tartalmaz.

Zalakaros, 2022. december 5.







Dr. Szentgyörgyvölgyi Eszter








        jegyző 


